טיפים לעיצוב חתונה | Greatplace
יונ 16, 2018 admin סגור לתגובות על טיפים לעיצוב חתונה מגזין אירועים
מתחתנים – טיפים לעיצוב חתונה
קודם כל, רצוי לשבת ביחד ולהחליט איזה חלק מהתקציב אתם משחררים לטובת עיצוב האירוע, כך יהיה לכם יותר קל להגביל את עצמכם בפגישה עם המעצב; כי אם אתם חושבים שהרעיונות העיצובים נגמרים אי פעם – אתם טועים!
אחרי שדיברתם על הכמות, דברו על האיכות: מה אתם רוצים שיהיה? האם יש לכם רעיון שחשבתם עליו? אולי נושא מרכזי שלפיו כל האירוע ייראה (למשל, אם החתן והכלה הכירו בקורס צלילה ? לעשות חתונה בנושא “ים” או אם שניכם אוהבים חתולים ? להכניס את המוטיב לאירוע), רצוי לוודא כי אתם מתואמים ולא- את רוצה רק שושנים אדומות ואתה רוצה הרבה רובים. חסכו אי נעימויות של מריבות זוגיות במהלך הפגישה עם המעצב/ת (אמנם בנושא עיצוב אך עדיין זה לא נעים…).
במידה ויש גורם שלישי שמחליט בעניינים הנ”ל (אימא, אחות, חבר..), שתפו אותו בשיחות אלו ובפגישה עם חברת העיצוב.
בחרו 2-3 חברות עיצוב והיפגשו עימם, התרשמו מתיק העבודות אשר הם מביאים עימם, האם עשו הרבה אירועים? במקומות שונים?
תדאגו שכל הצעת מחיר / חוזה יהיה כתוב לפרטי פרטים, דאגו לקבל קבלה על תשלום.
התרשמו באופן אישי מהמעצב/ת אשר יושב מולכם; מאוד חשוב שתהיה כימיה ביניכם! אתם נותנים לאדם שמולכם להיות שותף ביום הכי חשוב בחייכם!!!
תוודאו שהמעצב קלט את הסגנון שלכם, זורם אתכם, פתוח לרעיונות מקוריים ולשיגעונות שלכם.
במידה והמעצב לא היה במקום האירוע – דאגו לכך שיראה את המקום. אם מצאתם מישהו שמוצא חן בעיניכם – סגרו אתו.
תהיו בטוחים שאתם יודעים באיזה שעה הצוות מגיע? באיזה שעה הולכים? במידה וצוות העיצוב נשאר וודאו שיגיעו ייצוגיים ואסתטיים.
ועוד קצת טיפים קטנים
ודאו כי החופה מוארת – בד”כ גן האירועים דואג לכך.
בדקו עם המקום בו אתם מתחתנים – מה אתם מקבלים ללא תוספת תשלום: חופה/ מרכזי שולחן / נרות לאווירה. הרבה פעמים קורה ששוכחים לעדכן את הלקוח בפרטים הנ”ל וחבל.
נרות במקום עם רוח – כבים! דאגו שהנרות יגיעו בכלים להגן בפני הרוח.
במידה ועומדים להיות נוכחים רבים בטקס החופה – בקשו מהמעצב/ת מבנה חופה גדול מהרגיל.
פרחים צריכים מים! דאגי שזר הכלה יהיה במים ובמזגן!
התאמת צבעים זה חשוב אבל אף אחד לא ישים לב אם צבע המפיות לא יהיה תואם לצבע הפרחים בזר הכלה (-;
בחרתם לעצב לבד?
תיעזרו בחברים ובני משפחה. יום האירוע הוא יום קצר!!!! לא יהיה לכם זמן פנוי. נכון שזה “רק” לתלות ו”רק” לפרוש ו”רק” לפזר? אבל בסופו של דבר זה לוקח לפחות שעה (שאין לכם).
כל עובדי חברות העיצוב מגיעים כבר בצהרים לעבוד על האירוע שלכם – כנראה שזה לא “רק” כמו שזה נראה. תעשו לעצמכם טובה! אל תיהפכו להיות המעצב / האדריכל / הגנן / השיפוצניק (מחק את המיותר) ביום האירוע או יום לפניו – אתם יכולים ליפול, להיפצע, להיחתך, להישרף בשמש, להתייבש, להיעקץ ועוד, המכה הכי קטנה יכולה להיות המטרד הכי גדול ביום החתונה. קרו לי כל כך הרבה מקרים של זוגות שניסו לעצב לבד וזה נגמר בבית חולים, בהפסד כספי או סתם במפח נפש.
תתכוננו לטעויות / תיקונים / פספוסים: משמע, תדאגו לארגז כלים מלא כל טוב ואקסטרות מכל פריט שהחלטתם לשים, לכל צרה שלא תבוא. דפדפתם באתרים של חברות עיצוב? מצאתם תמונה שמצאה חן בעיניכם? החלטתם לעשות את זה לבד? קחו בחשבון שזה לא ייראה אותו דבר! למעצבי אירועים יש את הניסיון הכולל ידע וטכניקות.